Николай Лилиев
В далечни изгубени степи…

chitanka.info

В далечни изгубени степи аз скитам.

Не питам, какви безпокойни цветя

безименна скръб ще обкитят.

Летя като птица бездомна в безкрая.

Не зная, в кои вдъхновени земи

извеждат мечтите на бога.

И в ранната вечер, студена и строга,

ридаят безшумни тъми.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.